Diari Oficial de la Generalitat Valenciana


Sumari del DOGV 8918, del 02-10-2020 (2020/7832)

RESOLUCIÓ de 23 de setembre de 2020, de la Direcció General d'Obres Públiques, Transports i Mobilitat Sostenible, per la qual es canvia la data de celebració de la prova per a l'obtenció o renovació de certificats acreditatius de formació en matèria de transports (CAP).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8918

Data del DOGV
:   02-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7832


Data del document
:   23-09-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 23 de setembre de 2020, de la Direcció General d'Obres Públiques, Transports i Mobilitat Sostenible, per la qual es canvia la data de celebració de la prova per a l'obtenció o renovació de certificats acreditatius de formació en matèria de transports (CAP). [2020/7832]  
Per Resolució de 4 d'octubre de 2019, de la Direcció General d'Obres Públiques, Transports i Mobilitat Sostenible, es va convocar la celebració de diverses proves tendents a l'obtenció o renovació de certificats acreditatius de formació en matèria de transports per a l'any 2020.  
  
Per Resolució de 3 de juliol de 2020, de la Direcció General d'Obres Públiques, Transports i Mobilitat Sostenible, es mantenia la celebració de proves per a l'obtenció del certificat d'aptitud professional (CAP) per al dia 28 de novembre de 2020, que van ser convocades mitjançant resolució de 4 d'octubre de 2019, de la direcció general esmentada.  
  
Des de l'aparició de la Covid-19 la celebració de qualsevol esdeveniment ha estat condicionat per l'evolució de la pandèmia, i correspon a les autoritats sanitàries dictar les normes d'aplicació per a garantir la seguretat i salut de les persones, i reduir al màxim el risc de contagis.  
  
La resolució de 3 de juliol esmentada va preveure per al dia 28 de novembre de 2020 la realització de diverses proves tendents a l'obtenció de títols de capacitació del transport que tindrien lloc en un mateix edifici. No obstant això, i a la llum de les mesures preventives que estan prenent les autoritats sanitàries per a evitar la propagació de la pandèmia, s'ha considerat convenient el canvi de data de les proves CAP, que es farà el dia 21 de novembre en lloc del 28 de novembre a fi de reduir l'aforament durant la realització de les proves.  
Per tot això, d'acord amb el que disposa l'Ordre 3/2010, de 18 de gener, de la Conselleria d'Infraestructures i Transports, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera, i fent ús de les facultats conferides en virtut del que disposa l'article 11 del Decret 159/2015, d'18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Modificar la data de celebració de les proves per a l'obtenció del certificat d'aptitud professional (CAP) convocades per la Direcció General d'Obres Públiques, Transports i Mobilitat Sostenible, previstes per al dia 28 de novembre, que se celebraran el 21 de novembre de 2020.  
  
Segon  
El termini de presentació de sol·licituds per a les proves ressenyades en l'apartat anterior serà del 19 d'octubre al 2 de novembre de 2020.  
  
  
Tercer  
Es manté la celebració de la resta de proves i de dates de presentació de sol·licituds per a l'obtenció del certificat de competència professional per a l'exercici d'activitats de mercaderies i viatgers per carretera i per a l'obtenció i renovació dels certificats de capacitació professional de consellers de seguretat per al transport de mercaderia perilloses per al dia 28 de novembre de 2020, que van ser convocades mitjançant resolució de 4 d'octubre de 2019, de la Direcció General d'Obres Públiques, Transports i Mobilitat Sostenible.  
  
De conformitat amb el que estableix l'apartat 4 de l'annex II del Reial decret 1211/1990, de 28 de setembre, pel qual s'aprova el Reglament d'ordenació dels transports terrestres, únicament podran concórrer a l'examen les persones que acrediten trobar-se prèviament en possessió d'algun dels següents títols de formació:  
- Títol de batxiller o equivalent.  
- Títol de tècnic, acreditatiu d'haver superat els ensenyaments d'una formació professional de grau mitjà, siga quina siga la professió a què es trobe referit.  
- Títol de tècnic superior, acreditatiu d'haver superat els ensenyaments d'una formació professional de grau superior, siga quina siga la professió a què es trobe referit.  
Qualsevol títol acreditatiu d'haver superat uns ensenyaments universitaris de grau o postgrau.  
  
Quart  
La realització de les proves estarà condicionada al compliment de les normes sanitàries, de prevenció i distanciament social que puguen establir les autoritats sanitàries competents.  
Els aspirants hauran d'observar les directrius que els membres del tribunal de les proves o el personal col·laborador d'aquestes fixen per a l'aplicació de les normes sanitàries esmentades.  
Aquesta resolució farà efecte des de la data de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 23 de setembre de 2020.- La directora general d'Obres Públiques, Transport i Mobilitat Sostenible: Roser Obrer Marco.